جنينة الاسماك

جنينة الاسماك او جنينة الجبلايه هيا جنينه فيها زرع و مغارات و احواض سمك فى شارع الجبلايه فى الزمالك فى القاهره فى مصر اسمها بالمصرى جنينة الاسماك او جنينة الجبلايه بالانجليزى Aquarium Grotto Garden aquarium بالانجليزى يعنى حوض سمك . grotto بالانجليزى يعنى مغاره متاخده من grotta بالايطالى يعنى مغاره . garden يعنى جنينه بالايطالى acquario grotta giardino تاريخها اتعملت فى عهد الخديوى اسماعيل فى سنة 1867, و بتعتبر من احسن الجناين اللى اتعملت فى عهد الخديوى اسماعيل فى القاهره الجنينه بتديرها اداره جنينة حيوانات الجيزه من سنة 1902 و قامت بإصلاح 24 حوض لعرض 33 نوع من الاسماك النيليه فيها قبل ما تتفتح الجنينه للجمهور فى 21 نوڤمبر 1902 الجنينه اتقفلت فى سنة 1965 لفتره طويله اوى عشان تتصلح و تتجدد و اشرف علا التصليح جهات علميه و هندسيه تابعه لوزارة الزراعه المصريه, و اتفتحت تانى فى سنة 1983. شكلها جنينة الاسماك مساحتها تسع فدادين و نص. جنينه الأسماك جمالها مش بس فى التصميم الرائع بتاعها بس كمان فى استعمال مواد لبنا التصاميم المبنيه من الطين الأسوانلى المخلوط بمادة “الأوسروميل” و الرمل الاحمر و الطوب المصنوع من خليط من الطين الأسوانلى و المواد الداعمه الصلبه, المواد الطبيعيه دى كلها خلت المنظر العام للجبلايه و اللى متصمم زى خياشيم سمك كإنها حته من الصخر اتنحتت و اتفرغت من جوه بمهاره جامده. شكل الجبلايه بتتكون الجبلايه من مدخل من فتحتين شبه فتحة خياشيم سمكه و وراها منطقة البهو، و فى جنب الفتحتين فيه زعنفتين جانبيتين وراهم ممرات الدخول و الخروج الاربعه . مبنا الجبلايه موجود فى الجانب الشرقى للجنينه علا شكل دايره حوالين حته فاضيه واسعه. اتراعا عند تصميم جبلاية جنينة الأسماك انها تكون من جوا علا شكل كوريدورات او ممرات او تجاويف جوا شعاب مرجانيه زى اللى جوا البحر، فلو بصييت لسقف واحد من الممرات هتشوفه و كأنه واحد من بين تجاويف الشعاب المرجانيه اللى نحتتها الأمواج، او كإنها فقرات متسلسله لكائن حى بيعوم فى البحر. التصاميم بتعمل الحان لما بيعدى الهوا فيها و بتعمل صوت شبه لحد كبير حركة المايه ودا من خلال حركة الهواء المندفع من المداخل الاربعة متنقل بين الكهوف. اللمض اللى بتنور سواء اللى موجوده جوا الأحواض اللى بتكشف حركة السمك المختلفه او اللمض المتثبته فى الحيطان بتاعة الجبلايه عشان تنور للزوار بتعمل الوان مختلطه بألوان السمك و سحر و غموض التصميم، كل دا يخللى الزاير يحس الهدوء و السكينه خصوصن لما يتابع حركة السمك اللى جوا احواض العرض . بتضم الجبلايه كمان اربع صوب لتفريخ السمك الى جانب مفرخ رئيسى و صوبتين لمعالجة المايه اللازمه لحياة الاف الأسماك اللى تضمها احواض كبيره من بينها 24 حوض لأسماك الزينه من اسماك المايه العذبه. الجنينه فيها مغارات و ممرات بيمشى فيها الزوار و فيها صناديق ازاز فيها مجموعات نادره و متنوعه من اسماك النيل و البحر و الزينه ، بتنعكس عليها اشعة الشمس من الفتحات اللى فوق ، وفى الحتت الضلمه من الممرات بتتسلط نور كهربا بطريقه فنيه بتحللى المنظر تصميم الجنينه شبه سمكه ، بتتكون من فتحتين شبه فتحتين الخياشيم و وراهم منطقة البهو ، و علا جانب الفتحتين فيه زعنفتين وراهم ممرات الجنينه.جنينة الأسماك فيها 49 حوض سمك ، كمان فيها بانوراما لعرض الاسماك المتحنطه، و ازاى السمك ممكن يتطور و شكله بيساعده علا العيشه فى الاماكن اللى فيها . فيه احواض فيها سلاحف بحريه .هتلاقى فى واجهة الجنينه حوض كبير فيه اسماك مفترسه زى سمك القرش و سمك الخنزير و غيرها.الجنينه فيها زرع كتير و اشجار نادره من مدغشقر و تايلاند و استراليا. صور شوف كمان جنينه جنينة الاورمان جنينة حيوانات الجيزه جنينة حيوانات النزهه قصر المنتزه قصر انطونيادس مصادر